জোশ ডেভি

জশুয়া হেনরি ডেভি (জন্ম: ৩ আগস্ট, ১৯৯০) অ্যাবরদিনে জন্মগ্রহণকারী স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য জোশ ডেভি ডানহাতে ব্যাটিংয়ে পারদর্শী। এছাড়াও তিনি মিডিয়াম পেস বোলিং করে থাকেন। বর্তমানে তিনি সমারসেট ক্রিকেট ক্লাবে প্রতিনিধিত্ব করছেন।

 প্রারম্ভিক জীবন 
এপ্রিল, ২০১০ সালে ডেভি মিডলসেক্স দলের পক্ষে কাউন্টি ক্রিকেটে অভিষিক্ত হন। ক্লাইডেসডেল ব্যাংক ৪০ প্রতিযোগিতায় নর্দাম্পটনশায়ার দলের বিপক্ষে তিনি প্রথম অংশগ্রহণ করেন।Northamptonshire v Middlesex, Clydesdale Bank 40 2010 (Group B), CricketArchive, Retrieved on 28 August 2010 একমাস পর অক্সফোর্ড ইউনিভার্সিটি ক্রিকেট ক্লাবের বিপক্ষে প্রথম-শ্রেণীর ক্রিকেটে প্রথমবারের মতো অংশ নেন। প্রথম ইনিংসে তিনি স্যাম রবসনের সাথে উদ্বোধনী জুটি গড়ে ১৯২ রান সংগ্রহ করেন। এছাড়াও খেলার উভয় ইনিংসেই জোড়া শতক করেন।Oxford University Centre of Cricketing Excellence v Middlesex, University Centres of Cricketing Excellence 2010, CricketArchive, Retrieved on 28 August 2010

 আন্তর্জাতিক ক্রিকেট 
১৫ জুন, ২০১০ তারিখে নেদারল্যান্ডসের বিপক্ষে তিনি প্রথমবারের মতো একদিনের আন্তর্জাতিকে অভিষিক্ত হন। ব্যাটিং উদ্বোধনে নেমে ২৪ রান করাসহ সাত ওভারে ২৭ রানে ১ উইকেট শিকার করেন।Netherlands v Scotland, Scotland in Netherlands 2010 (Only ODI), CricketArchive, Retrieved on 28 August 2010 নিজস্ব চতুর্থ ওডিআইয়ে আফগানিস্তানের বিপক্ষে ৭.২ ওভারে ৯ রানে ৫ উইকেট পানScotland v Afghanistan, Afghanistan in Scotland 2010 (2nd ODI), CricketArchive, Retrieved on 28 August 2010 যা একদিনের আন্তর্জাতিকে যে-কোন স্কটিশ বোলারের সেরা বোলিং নৈপুণ্য।Four or More Wickets in an Innings for Scotland in ODI Cricket , CricketArchive, Retrieved on 28 August 2010

৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ ডেভি-সহ স্কটল্যান্ড ক্রিকেট দলের ১৫-সদস্যের চূড়ান্ত তালিকা প্রকাশ করে। ২৩ ফেব্রুয়ারি গ্রুপ পর্বের দ্বিতীয় খেলায় ইংল্যান্ডের বিপক্ষে তার কৃতিত্বপূর্ণ বোলিং স্বত্ত্বেও স্কটল্যান্ড দল ১১৯ রানের বিশাল ব্যবধানে পরাজিত হয়। খেলায় তিনি ৬৮ রান খরচায় ৪ উইকেট দখল করেন।

 তথ্যসূত্র 

 বহিঃসংযোগ 
Cricinfo Profile
CricketArchive Profile

বিষয়শ্রেণী:স্কটল্যান্ডীয় ক্রিকেটার
বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:মিডলসেক্সের ক্রিকেটার
বিষয়শ্রেণী:সাফোকের ক্রিকেটার
বিষয়শ্রেণী:হ্যাম্পশায়ারের ক্রিকেটার
বিষয়শ্রেণী:সমারসেটের ক্রিকেটার
বিষয়শ্রেণী:লিচেস্টারশায়ারের ক্রিকেটার